25/02/2016 | Administración LocalMunicipal
Ordes
Elevación a definitivio acordo de aprobación inicial, publicación texto íntegro Regulamento municipal de funcionamento do punto limpo do Concello de Ordes

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria de data 14 de decembro de 2015, de aprobación do Regulamento municipal de funcionamento do punto limpo do Concello de Ordes. De conformidade co disposto no art.70.2 da Lei 7/1985, de 2 de abril, faise público o texto integro da modificación regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra esta modificación, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 12 de febreiro de 2016 O Alcalde-Presidente José Luis Martínez Sanjurjo 1.1. É obxecto do presente regulamento organizar, no ámbito das competencias municipais, as actividades relacionadas co funcionamento do Punto Limpo de Ordes, as súas instalacións, elementos e mobiliario adscrito, co fin de protexer a saúde humana, os recursos naturais e o medio ambiente, e conseguir así unhas condicións de hixiene e salubridade que permitan mellorar a calidade de vida e a convivencia da cidadanía.1.2. O punto limpo de Ordes sitúase no Balado.1.3. A titularidade e competencia do Punto Limpo é municipal e estará regulado de acordo coas disposicións legais e regulamentarias que existen sobre a materia.1.4. Para a explotación do mesmo, o Concello poderá acudir a calquera das formas de xestión directa ou indirecta establecidas na normativa vixente. Para os efectos do presente Regulamento enténdese por: a) Punto limpo: É a instalación onde se efectúa, previa a súa selección, a recepción transitoria e acumulación de certos tipos de residuos domiciliarios que, pola súa natureza, non son obxecto habitual do servizo ordinario de recollida de residuos sólidos urbanos. Constitúe, por conseguinte, un sistema de recollida selectiva, sendo un centro de recepción, almacenaxe, selección e valoración dos residuos municipais que non teñen canalización de recollida domiciliaria. Quedan excluídos os residuos de orixe industrial que teñan a consideración de perigosos ou industriais, de conformidade coa planificación vixente en materia de residuos. Nesta instalación recíbense os residuos relacionados no listado de residuos admisibles vixente previamente seleccionados e entregados de forma voluntaria polos cidadáns, os cales os depositan nos colectores correspondentes para o seu posterior reciclado, reutilización ou valorización. Non se trata dun vertedoiro, senón dun lugar onde se almacenan temporalmente os residuos, para ser posteriormente traslados a lugares axeitados para o seu tratamento a través de transportistas e xestores autorizados. b) Residuos reciclables: Aqueles materiais que poden ser reutilizados como materia prima, para que mediante un proceso, se obteña un produto distinto ou igual ó orixinal. c) Residuo perigoso: Residuo que presenta unha ou varias das características perigosas enumeradas no anexo III da Lei 22/2011, do 28 de xullo, de residuos e solos contaminados, e aquel que poida aprobar o Goberno de conformidade co establecido na normativa europea ou nos convenios internacionais dos que España sexa parte, así como os recipientes e envases que os contiveran. d) Residuo industrial: Residuos resultante dos procesos de fabricación, de transformación, de utilización, de consumo, de limpeza ou de mantemento xerados pola actividade industrial, excluídas as emisións á atmosfera reguladas na Lei 34/2007, do 15 de novembro. e) Provedor/usuario/a: Persoa natural ou xurídica que fai entrega dos residuos reciclables no Punto Limpo. f) Xestor autorizado: Persoa ou entidade, pública ou privada, que realice calquera das operación que compoñen a xestión dos residuos. Deberán ter a correspondente autorización como xestores de residuos, na Consellería de Medio Ambiente, para a realización de ditas actividades. Os obxectivos principais do Punto Limpo municipal son: • Sensibilizar á cidadanía respecto da separación, recuperación e valorización dos residuos. • Servir como centro de depósito voluntario para a recollida selectiva dos residuos producidos no ámbito domiciliario, evitando a vertedura incontrolada de voluminosos que non poden ser eliminados polos servizos de recollida de residuos sólidos urbanos. • Ofrecer unha forma sinxela de desfacerse de residuos que, polas súas características, non poden ou non deben ser xestionados a través dos sistemas de recollida ordinaria, separando os residuos perigosos xerados no fogar dos que a eliminación conxunta cos restos de lixo urbanos ou a súa vertedura á rede de saneamento podería representar un risco para o medio ambiente e/ou a saúde pública. • Aproveitar os materiais contidos nos residuos que sexan susceptibles dunha reciclaxe directa, conseguindo con isto un aforro enerxético e de materias primas, e reducindo o volume de residuos a eliminar. • Buscar a mellor solución para cada tipo de residuos co fin de acadar a máxima valorización dos materiais e o custe mínimo de xestión global. O Punto Limpo de Ordes rexerase polo disposto no presente Regulamento, de conformidade coa seguinte normativa: • Lei 10/2008, do 3 de novembro, de residuos de Galicia. • Lei 22/2011, do 28 de xullo, de residuos e solos contaminados. • Decreto 174/2005, do 9 de xuño, polo que se regula o réxime xurídico da produción e xestión e o rexistro xeral de produtores e xestores de residuos de Galicia. • Real decreto 833/1988, do 20 de xullo, polo que se aproba o regulamento para a execución da Lei 20/1986, básica de residuos tóxicos e perigosos. • Orde MAM/304/2002, do 8 de febreiro, pola que se publican as operacións de valorización e eliminación de residuos e a lista europea de residuos. • Lei 7/1985, do 2 de abril, reguladora das bases do réxime local. De xeito supletorio serán de aplicación as restantes normas de dereito administrativo e, no seu defecto, as normas de dereito privado. Considéranse persoas usuarias do servizo as persoas residentes ou que desenvolvan unha actividade no Concello de Ordes e fagan uso dalgún dos servizos contemplados neste Regulamento. O Punto Limpo estará ao dispor de todos/as usuarios/as que acheguen os residuos admitidos por este Regulamento, nas cantidades máximas e nas condicións indicadas no mesmo. Os residuos que procedan da actividade industrial deben ser entregados polos produtores directamente ás empresas xestoras autorizadas. As persoas usuarias terán, con carácter xeral, as seguintes obrigas: • Poñer os residuos a disposición do Concello, debidamente separados nas fraccións que se indican no presente Regulamento e nas condicións que se establecen en cada unha. • Utilizar os colectores que, en cada caso, se determine de conformidade coa normativa legal vixente e o presente Regulamento. • Os residuos deixaranse ordenados de maneira que se minimice o seu volume. • Prohíbese terminantemente deixar residuos fora dos lugares debidamente habilitados para elo. O Concello de Ordes adquire a titularidade dos residuos entregados polo provedor, que destinará á súa eliminación, valoración e/ou reciclaxe. O Concello xestionará con empresas debidamente acreditadas como xestores autorizadas os residuos admitidos no Punto Limpo. Nos supostos que o Concello o estime conveniente poderá establecer acordos ou convenios con empresas privadas que por razón da súa magnitude, capacidade técnica e económica resulten beneficiosos para a prestación e xestión do servizo. O Concello de Ordes non garante a seguranza nin salubridade do produto retirado, nin tampouco a súa idoneidade para o uso desexado, eximíndose de calquera responsabilidade que se poida xerar pola retirada, transporte e tratamento dos residuos, unha vez entregados ao xestor. O horario de atención ao público do punto limpo será de luns a venres, de 16:00 a 20:00 horas, e os sábados de 10:00 a 14:00 horas. Serán residuos admisibles no Punto limpo, nas cantidades que se indican, os seguintes: Estas limitacións poderán excederse no caso en que así se recolla expresamente en convenios e acordos existentes entre o Concello e outras entidades. Se a capacidade do punto limpo se vise comprometida poderase establecer unhas limitacións superiores, durante un período de tempo prudencial. Neste suposto informarase das ditas limitacións e do período de tempo mediante un cartel ben visible na entrada do punto limpo. Non se poderán depositar os seguintes residuos: • Os que se depositan nos residuos instalados nas rúas (vidro, envases lixeiros, papel, residuos orgánicos). • Materiais sen clasificar. • Residuos infecciosos, clínicos, biosanitarios ou citolóxicos. • Residuos radioactivos (pararraios,…) • Residuos industriais de grandes e pequenas empresas. • Residuos agrícolas ou gandeiros. • Animais mortos nin restos biolóxicos. • Residuos xerados por actividades mineiras ou extractivas • Medicamentos ou os seus envases • Recipientes de mais de 25 litros que conteñan pinturas ou disolventes. • Materiais explosivos ou inflamables. • Recipientes que conteñan produtos tóxicos ou perigosos. • Calquera residuo que non sexa facilmente identificable e clasificable nas categorías admisibles. Para a recollida dos residuos anteriormente mencionados, estes deberán entregarse de acordo ás seguintes normas de presentación: • Fluorescentes e lámpadas: deberán acondicionarse de tal forma que se evite a súa rotura e poida ocasionar riscos de seguranza para as persoas encargadas da manipulación dos residuos e ao medio ambiente. • Pilas: deberán separarse os diferentes tipos de pilas, ben sexan de botón, salinas ou alcalinas. • Terras e cascallos: debido á natureza destes residuos, deberán presentarse en sacos ou bolsas pechados de 25 quilos como máximo. • Aceites vexetais: presentaranse en garrafas ou botellas de plástico e tomándose as medidas necesarias para evitar derramos, sobre todo en caso de transvasamentos. En caso ningún poderanse mesturar con aceite de maquinaria, motores de vehículos ou outro de natureza mineral. • Baterías: deberán levar pechados os depósitos que conteñen os ácidos para evitar o seu vertido e o risco de queimaduras dos operarios. • Plásticos agrícolas: presentaranse libres de restos orgánicos e debidamente pregados para reducir o seu volume. • Disolventes, pinturas e vernices: prohíbese a mestura de substancias e evitarase o seu vertido, sobre todo no caso de transvasamentos de recipientes. • Frigoríficos e electrodomésticos con CFC: entregaranse sen que se produza a quebradura do circuíto de refrixeración. • Madeira e ferralla: procurarase, na medida do posible, compactar ao máximo o seu volume, de xeito que ocupen o menor espazo posible.10.1. O Punto Limpo de Ordes contará cun libro de rexistro no que o operario rexistrará obrigatoriamente todas e cada unha das operacións de depósito de residuos.10.2. No citado rexistro o operario deberá facer constar os datos referentes ao/s residuo/s que entrega o/a usuario/a. Para comprobar a reiteración na utilización do punto limpo e poder determinar o uso do mesmo, requirirase o D. N. I. das persoas usuarias, deixando constancia dos seus datos no libro rexistro.10.3. Dos datos consignados no citado libro darase conta regularmente ao Concello e as outras Administracións con competencias na materia.10.4. As informacións contidas no mencionado libro de rexistro quedarán sometidas ás normas xerais de protección de datos, sen que poidan ser utilizadas para outros fins que os propios do servizo.10.5. No punto limpo atoparase, a maiores do libro rexistro sinalado, a seguinte documentación: • Copia do presente Regulamento, a disposición de todas as persoas usuarias que o demandaren. • Rexistro de incidencias e información, de carácter anual, que permanecerá en posesión do xestor durante, cando menos, os catro anos seguintes, e recollerá a seguinte información: número de visitas diarias, tipo de residuos achegados por visita, cantidade de cada tipo de residuo, incidencias, xestor autorizado a quen se lle entrega cada residuo, xustificante das ditas entregas, cantidade de cada entrega, documentación dos transportes. • Libro de reclamacións e suxestións.11.1. Para que o servizo que se presta no punto limpo sexa o axeitado, as persoas usuarias deberán achegar os residuos previamente separados.11.2. Cando a persoa usuaria chegue ao centro deberá identificarse mediante a presentación do D. N. I. ao encargado, debendo declarar o contido do que pretende entregar. No caso de que o depósito corresponda a restos procedentes de obras menores, deberá presentar documento acreditativo da licenza ou comunicación previa ao concello, xunto co xustificante do pagamento da taxa correspondente. No caso de pneumáticos deberá presentar o recibo de pagamento do Imposto sobre vehículos de tracción mecánica.11.3. O encargado comprobará a identidade da persoa e avaliará os residuos que se pretenden depositar, facendo as inspeccións que considere oportunas sobre a natureza dos mesmos e a súa presentación, podendo denegar o servizo polos motivos seguintes: • Por tratarse de residuos non admisibles no punto limpo. • Por non ter o solicitante a condición de persoa usuaria (por exemplo, tratarse de actividades industriais). • Por non presentarse os mesmos axeitadamente. • Por teren un volume incompatible coa capacidade do punto limpo. • Por exceder das cantidades por usuario indicadas no presente Regulamento. • Por calquera outra razón que figure no presente Regulamento ou resultase incompatible co bo funcionamento do servizo, previa xustificación razoada.11.4. O encargado informará ás persoas usuarias sobre a forma de realizar o depósito de cada un dos residuos e a localización dos diferentes colectores, controlando que o depósito sexa realizado de xeito correcto, evitando a caída dos residuos fóra dos colectores habilitados e retirando calquera material que dificulte o tránsito de vehículos e o depósito dos residuos.11.5. Antes de que os colectores estean cheos, o encargado dará aviso aos xestores ou transportistas designados para a retirada ou traslado dos residuos ás diferentes instalacións de reciclaxe ou centros de eliminación, en tanto non existan instalacións para a súa reciclaxe.11.6. O destino final dos residuos serán xestionados segundo indique a normativa vixente e da forma máis axeitada dependendo da natureza dos residuos.12.1. As persoas usuarias terán dereito a: • Facer uso do servizo e depositar os residuos permitidos de xeito separado e nas condicións e cantidades máximas permitidas por este Regulamento. • Ser informadas do funcionamento xeral das instalacións e coñecer o destino final dos residuos que deposite. • Presentar reclamacións e formular suxestións. • Os demais que se deriven do presente Regulamento.12.2. As persoas usuarias terán as obrigas seguintes: • Identificarse a instancia do persoal do punto limpo para os efectos de control do tipo e cantidade máxima dos residuos depositados permitidos. • Informar ao persoal do punto limpo do tipo e cantidade dos residuos que pretende depositar. • Non depositar residuos fóra do horario establecido nin en lugares distintos aos sinalados para o seu depósito. • Atender as indicacións do persoal do punto limpo. • As demais que se recollen no presente Regulamento.12.3. A persoa encargada do punto limpo prohibirá: • A entrega de residuos non procedentes de domicilios particulares, salvo nos casos permitidos por este Regulamento. • O depósito de residuos non permitidos. • O depósito de residuos diferentes mesturados. • O depósito fóra dos colectores específicos. • O depósito en cantidades superiores ás admisibles. • Ocultar residuos de carácter perigosos dentro de bolsas ou sacos. • O abandono de residuos de calquera tipo na porta das instalacións. • Calquera tipo de incineración de residuos dentro do punto limpo. • Fumar dentro das instalacións. Sen prexuízo das infraccións que poida establecer a normativa sectorial específica, constituirá infracción administrativa calquera vulneración ou incumprimento do disposto na presente ordenanza, e clasificaranse en moi graves, graves e leves, de conformidade coa tipificación que se realiza no presente artigo. No previsto no mesmo rexerá o Título XI da Lei 7/1985, do 2 de abril, reguladora das Bases de réxime local, segundo a redacción dada a esta pola Lei 57/2003, do 16 de decembro, e os artigos 34 e 38, do 21 de abril, de residuos así como os demais que resulten aplicábeis. Considéranse infraccións moi graves: - O abandono ou vertido no punto limpo de residuos perigosos ou residuos non autorizados nesta ordenanza. - A mestura de diferentes categorías de residuos perigosos entre si ou de estes cos que non teñan tal consideración e o seu abandono ou vertido no punto limpo. - O impedimento do uso do punto limpo por outro ou outras persoas con dereito á súa utilización. - Os actos de deterioro grave e relevante dos equipos, infraestruturas, instalacións ou elementos do punto limpo. - O abandono de residuos perigosos nas inmediacións ou fóra do punto limpo, fóra do horario de funcionamento deste. - A acumulación de dúas ou máis infraccións graves no mesmo ano. Considéranse infraccións graves: - A comisión dalgunha das infraccións descritas no apartado anterior cando pola súa escasa contía ou entidade non merezan a cualificación de moi graves. - O abandono de residuos non perigosos, de calquera tipo, nas inmediacións ou na porta do punto limpo fóra do horario de funcionamento deste. - Apropiarse de calquera residuo por parte de persoas alleas as instalacións. - A acumulación de dúas ou máis infraccións leves no mesmo ano. Considéranse infraccións leves: - A entrega de residuos non procedentes de domicilios particulares, excepto o relativo a entrega de terras e cascallos procedentes de obras menores. - Depositar calquera outro tipo de residuos de orixe domiciliaria que non se encontre establecido na presente ordenanza. - Depositar mesturados os diferentes residuos. - Depositar residuos fóra do colector específico. - Depositar cantidades de residuos superiores ás admisíbeis pola presente ordenanza. - Calquera infracción do establecido na presente ordenanza ou na normativa sectorial específica, cando non estea tipificada como grave ou moi grave. As infraccións a que ser refire o artigo anterior poderán dar lugar á imposición das seguintes sancións: - Infraccións moi graves: Multa de ata 3.000 euros. - Infraccións graves: Multa de ata 1.500 euros. - Infraccións leves: Ata 750 euros. As sancións se graduarán atendendo a: - Grao de intencionalidade. - Gravidade do dano producido. - Grao de malicia, participación e beneficio obtido. - Categoría do recurso afectado. - Natureza do recurso. - Reincidencia. - Perigo para a saúde e integridade das persoas, animais e bens. De conformidade co previsto na Lei 22/2011, do 28 de xullo, de Residuos e solos contaminados, e demais lexislación aplicable, sen prexuízo da sanción administrativa que se impoña, os infractores estarán obrigados á reposición ou restauración das cousas ao ser e estado anteriores á infracción cometida, na forma e condicións fixadas polo órgano que impuxo a sanción. Se os infractores non procedesen á reposición ou restauración, de acordo co establecido no apartado anterior, o órgano competente poderá acordar a imposición de multas coercitivas con arranxo ao disposto nos artigos 99 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e 55 da Lei 22/2011, unha vez transcorridos os prazos sinalados no requirimento correspondente. A contía de cada unha das multas non superarán un terzo da multa fixada pola infracción cometida. Así mesmo, poderá precederse á execución subsidiaria por conta do infractor e á súa costa.16.1. As infraccións leves prescribirán aos seis meses, as graves aos dous anos e as moi graves aos tres anos. As sancións impostas por faltas leves prescribirán ao ano, as sancións impostas por faltas graves aos dous anos e as sancións impostas por faltas moi graves aos tres anos.16.2. O prazo de prescrición das infraccións comezará a contarse desde o día en que a infracción se comese. Interromperá a prescrición a iniciación, con coñecemento do interesado, do procedemento sancionador, renovándose o prazo de prescrición se o expediente sancionador estivese paralizado durante máis dun mes por causa non imputable ao presunto responsable.16.3. O prazo de prescrición das sancións comezará a contarse desde o día seguinte a aquel en que adquira firmeza a resolución pola que se impón a sanción. Interromperá a prescrición a iniciación, con coñecemento do interesado, do procedemento de execución, volvendo transcorrer o prazo se aquel está paralizado durante máis dun mes por causa non imputable ao infractor. A promulgación futura de normas con rango superior ao deste Regulamento que afectaren ás materias reguladas determinará que se apliquen automaticamente aquelas, adaptándose posteriormente o mesmo no que fose preciso. O presente Regulamento entrará en vigor aos quince días hábiles da publicación do seu texto íntegro no Boletín Oficial da Provincia, segundo o disposto nos artigos 70.2 e 65.2 da Lei 7/1985, do 2 de abril, reguladora das bases do réxime local.